Fiii risipitori ai Europei. Suntem pe locul 5 la risipa alimentară.
România este pe locul 5 în Europa la risipa alimentară. Fiecare român cheltuie 27% din venituri pe mâncare. Peste o treime din mâncarea pe care o cumpărăm ajunge la coşul de gunoi.
Hai să îți arăt un top care nu ne face deloc cinste. Suntem pe locul 5 în Europa la risipa alimentară.Peste o treime din mâncarea pe care o cumpărăm ajunge la coşul de gunoi, uneori fără ca ambalajul să fi fost deschis. Comportamentul vine din dorinţa de a avea frigiderul plin, a spus la ZF Live Lăcrămioara Loghin, director al unei companii de cercetare. Ultimele studii ale Eurostat arată că românii cheltuiesc 27% din venituri pe mâncare, cu mult peste media europeană, de 12%.Uite ce spune Laura Goarnă, consumator: "În pandemie am gătit foarte mult, dar odată ce am început serviciul nu m-am dezobişnuit din a cumpăra alimente, aşa că frigiderul meu este în continuare ticsit, crezând că o să gătesc, dar mai mult am comandat“."Am aceste brânzeturi, aceste paste, care sunt expirate din luna a 5-a şi din luna a 6-a pe care o să le arunc. Am ciorba de la mama care e deja de mai bine de două săptămâni pe care nu am apucat să o mănânc şi o să o arunc şi cu siguranţă mai sunt şi alte alimente care vor ajunge la gunoi“, mai mărturisește ea.